stanford-oval/wikipedia huggingface dataset:
Sojuz TM-32

Sojuz TM-32 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta Sojuz-U-kantoraketilla kello 7.37 UTC 28. huhtikuuta 2001. Alus palasi maahan 185 vuorokauden kuluttua, 31. lokakuuta 2001.
Dennis Tito oli ensimmäinen avaruusturisti (lukuun ottamatta paria yhdysvaltalaista senaattoria ja yhtä japanilaista lehtimiestä, jotka lensivät avaruussukkulalla). Hän pääsi kustannuksiin nähden huokealla 20 miljoonan dollarin maksulla avaruusasemalle.
Miehistö

Laukaistiin
Talgat Musabajev, Venäjän avaruusjärjestö, kazakstanilainen päällikkö
Juri Baturin, Venäjän avaruusjärjestö
Dennis Tito – avaruusturisti, Yhdysvallat
Laskeutuivat
Viktor Afanasjev, Venäjän avaruusjärjestö
Claudie Haigneré, Euroopan avaruusjärjestö, Ranska
Konstantin Kozejev, Venäjän avaruusjärjestö
Rata

Perigeum 193 km
Apogeum 247 km
Inklinaatio 51,6°
Periodi 88,6 minuuttia
Kuukauden RTV-tuomari

Kuukauden RTV-tuomari on valinta, jossa valitaan Superpesistuomareiden joukosta yksi tuomari joka kuukausi.
RTV-tuomari valitaan nostattamaan tuomaritoiminnan saaman arvostuksen sille kuuluvalle tasolle, ja sitä kautta myös vaikuttaa lasten ja nuorten hakeutumista tuomaritoimintaan ja vahvistamaan niin sanottua "tuomaripolkua".
RTV-Yhtymä on Superpesiksen yhteistyökumppani, joka vaikuttaa erityisesti tuomaritoiminnassa.
Kuukauden RTV-tuomarit

| Kausi | Kuukausi | Voittaja |
| --- | --- | --- |
| 2024 | Toukokuu | Tommi Nupponen  |
| 2024 | Kesäkuu | Pekka Tikanmäki  |
| 2024 | Heinäkuu | Mika Salmenautio  |
| 2024 | Elokuu | Jesse Mäkinen  |
Marvelous Marvin Hagler

| Marvelous Marvin Hagler |
| --- | --- |

Henkilötiedot
Koko nimi:  Marvelous Marvin Hagler, ent. Marvin Nathaniel Hagler
Syntynyt: 23. toukokuuta 1954 New Ark, New Jersey, Yhdysvallat
Kuollut: 13. maaliskuuta 2021 (66 vuotta)
Kansalaisuus:   Yhdysvallat
Nyrkkeilijä
Lempinimi:  Marvelous
Pituus:  177 cm
Painoluokka:  Keskisarja
Kätisyys:  Vasenkätinen, eli nyrkkeilytermein Southpaw
Ammattilaistilastot
Ottelut:  67
Voitot:  62
– tyrmäysvoitot:  52
Tappiot:  3
Ratkaisemattomat:  2
Aiheesta muualla
www.marvelousmarvin.com
Marvelous Marvin Hagler (synt. Marvin Nathaniel Hagler; 23. toukokuuta 1954 Newark, New Jersey – 13. maaliskuuta 2021) oli yhdysvaltalainen keskisarjan nyrkkeilijä ja painoluokkansa maailmanmestari vuosina 1980–1987. Hän puolusti mestaruuttaan menestyksekkäästi 12 kertaa eli vain kaksi kertaa vähemmän kuin keskisarjan tittelipuolustusten ennätystä (14) hallussaan pitävä Carlos Monzón. Ring Magazine asetti Haglerin listallaan "100 parasta iskijää" sijalle 35.
Ura > Keskisarjan maailmanmestariksi

Marvin Hagler voitti vuonna 1973 amatöörinä AAU:n nyrkkeilymestaruuden. Hänet valittiin turnauksen parhaaksi nyrkkeilijäksi. Hagler siirtyi samana vuonna ammattilaiseksi. Apulaisvalmentaja Roger Perronin mukaan Hagler ei halunnut odottaa kolmea vuotta seuraavia olympialaisia vaan halusi tienata rahaa. Perronin mukaan Hagler tienasi ensimmäisestä ammattilaisottelustaan 40 dollaria. Hänellä meni aikaa nousta huipulle: "Joe Frazier sanoi minulle kerran, että minulla on kolme hutia vastassani: olen vasenkätinen (southpaw), musta ja osaan lyödä. Ehkä minun olisi pitänyt syntyä oikeakätiseksi valkoiseksi neidiksi". Hagler otteli vuodesta 1976 lähtien tappiotta ja hänelle oli vaikea löytää vastustajia. Asiat muuttuivat, kun Haglerin valmentajat Pat ja Goody Petronelli veivät suojattinsa Bob Arumin johtamaan Top Rank -nyrkkeilytalliin, jonka jälkeen hän pääsi pian ottelemaan ensimmäisestä maailmanmestaruudestaan. Viidennessäkymmenennessä ottelussaan Hagler kohtasi keskisarjan maailmanmestaari Vito Antuofermon, mutta 15 eräinen ottelu päättyi yllättäen tasapeliin. Tasatilanteessa maailmanmestari Antuofermo sai pitää tittelinsä. Kehätuomari Mills Lane oli varma, että Hagler oli voittanut, ja antoi hänelle ennen voittajan julkistamista neuvoja siitä, minne päin hänen pitää katsoa. Tasatilanne katkaisi Haglerin kahdenkymmenen ottelun mittaisen voittoputken.
Hagler voitti vihdoin maailmanmestaruuden ottelussa Alan Minteriä vastaan Wembley Arenalla Lontoossa käydyssä kamppailussa. Hagler voitti kolmannessa erässä teknisellä tyrmäyksellä. Brittiyleisö protestoi päätöstä heittämällä oluttölkkejä kehään. Vuonna 1982 hän kyllästyi siihen, etteivät televisiokanavat käyttäneet hänen lempinimeään "Marvelous", ja vaihtoi nimensä virallisesti Marvelous Marvin Hagleriksi.
Ura > Ottelu Thomas Hearnsia vastaan

15. huhtikuuta 1985 Hagler puolusti mestaruuttaan Thomas Hearnsia vastaan. Hearnsin odotettiin hyödyntävän nopeuttaan, mutta ennen ottelua hän tunsi jalkansa heikoiksi ja päätti hakea voittoa nopealla tyrmäyksellä. Ottelun ensimmäistä erää pidetään yhtenä nyrkkeilyhistorian hurjimmista. Hearns iski Hagleria oikealla koukulla leukaan, mutta mursi iskiessä kämmenensä. Hearnsin aggressiivisuus sai myös hitaana aloittajana tunnetun Haglerin hyökkäämään voimalla. Kädestä huolimatta Hearns jatkoi ottelua ja onnistui jo ensimmäisessä erässä iskemään vertavuotavan haavan Haglerin otsaan. Toisessa erässä haavan verenvuoto alkoi häiritä Haglerin näkökykyä ja tuomarit harkitsivat ottelun keskeyttämistä. Hagler kuitenkin jatkoi ja tyrmäsi Hearnsin kolmannessa erässä  säilyttäen maailmanmestaruutensa. Nyrkkeilylehti The Ring piti ensimmäistä erää yhtenä kaikkien aikojen eristä ja koko ottelua "nyrkkeilyhistorian sähköistävimpinä kahdeksana minuuttina".
10. maaliskuuta 1986 Hagler puolusti mestaruuttaan Robert Mugabia vastaan. Hagler voitti ottelun 11. erässä, mutta hänen ottelemisensa herätti kamppailua seuranneen, tuolloin uransa jo lopettaneen Sugar Ray Leonardin huomion. Hänen mielestään Mugabi oli hetkittäin jopa hallinnut ottelua, mikä vaikutti Leonardin päätökseen palata takaisin nyrkkeilykehään ja haastaa Hagler maailmanmestaruusottelussa. Ottelun jälkeen Hagler harkitsi uransa lopettamista. Hagler olisi omien sanojensa mukaan myös lopettanut uransa ellei Leonard olisi halunnut otella häntä vastaan.
Ura > Mestaruuden menettäminen ja lopettaminen

Hagler menetti mestaruutensa vuonna 1987 paluun tehneelle ja keskisarjaan nousseelle Sugar Ray Leonardille, joka voitti hänet kiistanalaisella pistetuomiolla 2 - 1.  Leonard lähti vedonlyöntisuhteessa 5–2 altavastaajana. 33-vuotias Hagler oli otellut voittamattomana viimeiset kymmenen vuotta ja hallinnut niistä seitsemän ajan keskisarjan mestaruutta. 30-vuotias Leonard taas ei ollut otellut kolmeen vuoteen. Leonard tienasi ottelusta 11-12 miljoonaa, kun maailmanmestari Haglerin palkkio oli 13-14 miljoonaa dollaria.
Ottelun väitettiin ennen toteutumistaan herättäneen enemmän huomiota, kuin raskaansarjan maailmanmestaruusottelu Thrilla in Manila Muhammad Alin ja Joe Frazierin välillä. Vasenkätinen Hagler aloitti ottelun oikeakätisessä lyöntiasennossa. Kamppailun alussa Leonard liikkui paljon ja pyrki lyömään iskusarjoja häntä takaa-ajaneeseen Hagleriin. Leonard voitti selvästi ottelun neljä ensimmäistä erää. 5. ja 6. erässä Hagler pääsi haluamalleen etäisyydelle, ja onnistui voittamaan erät nimiinsä. Yhdeksännessä erässä Hagler onnistui saamaan Leonardin ajettua nurkkaan ja lyötyä tätä iskusarjoilla, mutta tämä onnistui pääsemään pois ja lyömään iskusarjoilla Hagleria kasvoihin. Ottelu päättyi 12. erän jälkeen pistetuomioon, joka jakoi mielipiteitä asiantuntijoiden ja nyrkkelyfanien keskuudessa: Lou Filippo piti Hagleria voittajana pistein 115–113, mutta loput kaksi tuomaria (Jo Jo Guerra ja Dave Moretti) nimesivät Leonardin voittajaksi pistein 118–110 ja 115–113. Varsinkin Guerran pisteytys (118–110) sai runsaasti huomiota, sillä sen mukaan Leonard voitti kymmenen erää kahdestatoista. Hagler löi ottelun aikana 792 iskua joista 501 meni ohi. Leonard löi 629 iskua joista 306 meni ohi. Iskujen tehokkuudesta on kuitenkin esitetty ristiriitaisia tulkintoja. Haglerin mielestä Leonardia olisi pitänyt rangaista liiallisesta sitomisesta ja Haglerin taustavaikuttajien mielestä Leonard otteli tosissaan vain 20 sekuntia per erä, kun taas Leonardin puolustajat pitivät hänen lyöntejään vaikuttavampina. Suurten erojen vuoksi ottelua epäiltiin jopa ennalta sovituksi.
Hagler menetti kaikkien odotusten vastaisesti seitsemän vuotta hallitsemansa maailmanmestaruuden. Sinä aikana Hagler oli puolustanut mestaruuttaan 12 kertaa, mikä oli vain kaksi vähemmän kuin Carlos Monzonin asettama painoluokan ennätys. Samalla Leonard päätti Haglerin yhdeksän vuoden mittaisen voittoputken ja 11 vuoden mittaisen tappiottoman putken. Ring Magazine nimesi kamppailun Vuoden otteluksi ja Leonardin voiton Vuoden yllätykseksi. Tasaisen ottelun loppuratkaisu jakaa edelleenkin mielipiteitä.
Ura > Lopettaminen

Hagler uskoi, että hänen mestaruutensa ryöstettiin eikä hän halunnut jatkaa uraansa, ellei hän saisi mahdollisuutta otella Leonardia vastaan uudelleen. Uusintaottelusta nyrkkeilijöiden leirien välillä keskusteltiin, mutta ne eivät johtaneet mihinkään. Hagler päätti lopettaa uransa eikä tehnyt paluuta, vaikka vuonna 1990 hänelle tarjottiin 15 miljoonan dollarin palkkiota uusintaottelusta Leonardia vastaan. Ottelun jälkeen epäiltiin, että Haglerilla oli vaikeuksia päästä tappiostaan yli. Kysyttäessä Hagler arvosteli Leonard-ottelun tuomarointia ja Leonardin haluttomuutta uusintaotteluun, mutta hänen lähipiirinsä ei uskonut ottelun muuten vaikuttaneen häneen.
Tyyli

HBO:n nyrkkeilykommentaattori Barry Tompkins on kuvaillut Hagleria aliarvostetuksi nyrkkeilijäksi, joka osasi nyrkkeillä sekä oikea- että vasenkätisenä, oli hyvä taktikoimaan ja osasi aina lopettaa ottelunsa vahvasti. Hagler tunnettiin myös kurinalaisena harjoittelijana, joka treenasi  otteluja varten harjoitusleireillään Cape Codissa. Hän kutsui leirejään vankilaksi. Hagler uskoi vahvasti siihen, että todelliset mestarit pysyvät omassa painoluokassaan, ja otteli koko uransa keskisarjassa.
Aiheesta muualla

Ammattilaisottelutilastot Boxrecissa
Marvin Hagler, pysäyttämätön tyrmääjä Marvelous Marvin Hagler, pysäyttämätön tyrmääjä[vanhentunut linkki], Ammattinyrkkeily.net, kirjoittanut Janne Romppainen
Yö vai päivä

| Yö vai päivä> Natt eller dag   Day or Night |
| --- | --- |
 Takamäen suunnittelema alkuperäinen teatterijuliste.
Ohjaaja:  Risto Jarva   Jaakko Pakkasvirta
Käsikirjoittaja:  Risto Jarva   Jaakko Pakkasvirta   Pentti Saarikoski (dialogi)
Tuottaja:  Juhani Kolehmainen   Risto Jarva   Jaakko Pakkasvirta
Säveltäjä:  Kari Rydman   Numidia Vaillant
Kuvaaja:  Reijo Lås   Pertti Maisala   Juhani Savolainen
Leikkaaja:  Risto Jarva   Jaakko Pakkasvirta
Pääosat:  Eino Krohn   Elina Salo   Ismo Kallio   Numidia Vaillant
Valmistustiedot
Valmistusmaa:   Suomi
Tuotantoyhtiö:  Filminor Oy
Levittäjä:  Suomi-Filmi Oy   Ulkoasiainministeriö   Finnkino Oy
Ensi-ilta:  23. marraskuuta 1962
Kesto:  91 min
Alkuperäiskieli:  suomi
Budjetti:  20 927 454 mk
Aiheesta muualla
IMDb 
Elonet
Infobox OKNimi-testi OK: 
Yö vai päivä on marraskuussa 1962 ensi-iltansa saanut suomalainen komediaelokuva, jonka käsikirjoittivat ja ohjasivat Risto Jarva ja Jaakko Pakkasvirta. Elokuva oli sekä Jarvan että Pakkasvirran debyyttielokuva ohjaajana. Elokuvan pääosissa nähdään Eino Krohn, Elina Salo, Ismo Kallio sekä Numidia Vaillant.
Elokuva kuvattiin touko-lokakuussa 1962 Helsingissä, Tampereella, Hämeenlinnassa, Puumalassa, Kuusamossa, Lapissa ja Valkeakoskella.
Elokuva oli ensimmäisiä modernismista[lähde? ] vaikutteita ottaneita suomalaisfilmejä. Uraauurtava teos oli myös värikuvauksen käytössä. Elokuvaaja Reijo Lås ainoan kerran parhaan värikuvauksen Jussi-palkinnolla vuonna 1963.
Elokuvan muutamat sävelmät julkaistiin myös Filminorin toimesta singlenä. Elokuva julkaistiin ensimmäistä kertaa fyysisenä tallenteena DVD-levyllä vuonna 2005 Finnkinon levittämänä. DVD-levyn lisämateriaalit sisältävät dokumenttielokuvat Ohjaajan muotokuva: Risto Jarva ja Risto Jarva työtoverini, mestarin muisto, trailerin sekä Jarvan lyhytelokuvat Kaupungissa on tulevaisuus (1967) ja Kitka (1963).
Juoni

Ranskalainen kulttuurintutkimusryhmä saapuu Suomeen. Helsingistä henkilöt siirtyvät juhannuksen rituaalien ääreen Saimaalle, jossa kesäöiset vietit saavat tutkijoista yliotteen.
Muut tekijät

Martti Saarikivi -  kuvausapulainen ja järjestäjä
Heikki Kalli - äänittäjä
Lasse Hjorth - äänittäjä
Tuomo Kattilakoski - äänittäjä
Saini Salonen - pukusuunnittelu
Jarmo Maunula - pukusuunnittelu
Riitta Kolehmainen - maskeeraus
Janet Kolehmainen - dialogin käännös englanniksi
Kari Nissinen - väriasiantuntija ja alkutekstit
Hilkka Pyysalo - kuvaussihteeri
Markku Annila - taideteollisuusnäyttely
Flego Kaukolehto - sykronointi
Ove Tallberg - järjestäjä
Kalevi Pakkasvirta - järjestäjä
Erkki Summanen - järjestäjä
Pekka Rytilä - TKY:n filmitoimikunta
Antero Salmenkivi - TKY:n filmitoimikunta
Martti Tiula - TKY:n filmitoimikunta
Hannu Vapaamies - TKY:n filmitoimikunta
Jaakko Ihamuotila - TKY:n filmitoimikunta
Markku Lahtela - selostusteksti
Jaakko Pakkasvirta - selostusteksti
Soundtrack

| ”Yö vai päivä / Day Or Night” Numidia / Rydman / Lasanen |
| --- | --- | --- |

Singlen kansikuva.
Singlen tiedot
 A-puoli: ”Marietta”
 B-puoli: ”Puumala Calypso/Juhannuspolkka”
 Äänitetty : 1962
 Julkaistu: 1962
 Formaatti: 7'
 Tuottaja(t): Elokuvaosakeyhtiö Filminor
 Tyylilaji: calypso, latino, iskelmä, soundtrack
 Levy-yhtiö: Filminor
Soundtrack > Kappaleet

Kari Rydmanin yhtye: Marietta – 5.05 (rakkauslaulu ilman sanoja, säv. Kari Rydman, sov. Pentti Lasanen) *
Ismo Kallio, Lauri-Juhani Ruuskanen ja Numidia Vaillant: Taivas on sininen ja valkoinen – 1.00 (säv. ja san. trad.)
Ismo Kallio, Lauri-Juhani Ruuskanen, Numidia Vaillant, Pentti Lasanen ja José Guerran rytmiryhmä: Puumala-calypso – 3.20 (säv. ja san. Numidia Vaillant) *
Puumalan lapset: Kansalaislaulu (Olet maamme armahin Suomenmaa) – 0.40 (säv. trad., san. J. H. Erkko)
Numidia Vaillant ja Kari Rydmanin yhtye: Aguas silenciosas – 0.50 (Hiljaiset vedet, säv. ja san. Numidia Vaillant, sov. Kari Rydman)
Tunt. hanuristi: Karjalan poikia – 1.40 (säv. trad.)
Kari Rydmanin yhtye: Juhannuspolkka – 2.20 (pelimanni-iloa, säv. ja sov. Kari Rydman) *
Tunt. hanuristi: Anttolan polkka – 1.20 (säv. trad., sov. Kalevi Nyqvist)
Kari Rydmanin yhtye: Jazz-fuuga – 1.30 (säv. Kari Rydman)
Numidia Vaillant ja Kari Rydmanin yhtye: Palo bonito – 2.50 (Kaunis keppi, säv. ja san. Numidia Vaillant)
Tunt. hanuristi: Emma – 0.45 (säv. trad.)
Soundtrack > Muusikot

Ismo Kallio - laulu (2-3)
Lauri-Juhani Ruuskanen - laulu (2-3)
Numidia Vaillant - laulu (2-3, 5, 10)
Kari Rydmanin yhtye - orkesteri (1, 5, 7, 9-10)
Pentti Lasanen - huilu (3)
José Guerra - rytmiryhmän johto (3)
Soundtrack > Tuotanto

Kari Rydman - musiikin sävellys (1, 7, 9) ja sovitus (5, 7)
Pentti Lasanen - musiikin sovitus (1)
Numidia Vaillant - musiikin sävellys ja sanoitus (3-4, 10)
Filminor - tuotanto
Televisioesitykset

Elokuvan alkuperäinen kuvasuhde on 1,66:1.
| Päivämäärä | Kanava | Katsojamäärä |
| --- | --- | --- |
| 30.10.1965 | MTV1 | 690 000 |
| 30.12.1972 | MTV2 | 270 000 |
| 13.7.2010 | YLE Teema |  |
| 16.7.2010 | YLE Teema |  |
| 30.10.2014 | YLE Teema |  |
Aiheesta muualla

Yö vai päivä Risto Jarva -seuran kotisivuilla.
Kepler-442b

Kepler-442b Maahan verrattuna
Kepler-442b (KOI-4742.01) on hieman Maata isompi eksoplaneetta, joka kiertää noin 1100 valovuoden päässä olevaa
K-tyypin oranssia keskustähteään nimeltä Kepler-442. NASA julkisti tiedon planeetan löydöstä 6. tammikuuta 2015. Planeetan säde on 1,3 Maan sädettä. Maahan verrattuna sen massa on yli kaksinkertainen. Planeetan massa 1-8.2 maan massaa, keskim 2.3 maan massaa.  Päivät planeetalla voivat kestää viikkoja tai kuukausia. Sen vuosi kestää 113 päivää. Kepler-442b saa tähdeltään valoa noin 75 prosenttia siitä määrästä, mitä maa saa auringolta. Tätä planeettaa pidetään yhtenä eniten Maata muistuttavista, vuoteen 2015 mennessä löydetyistä. Sen Earth Similarity Index on 0.83, PHI 0.90 ja SEPHI 0.94.   Keskusähden arvioitu metallipitoisuus −0.37 ± 0.10 ja ikä 2.2-11 miljardia vuotta
Wallensköld

Wallensköld on muun muassa seuraavien suomalaisten sukunimi:
Adolf Waldemar Wallensköld (1828–1873), senaattori, valtiopäivämies ja valtioneuvos
Axel Wallensköld (1864–1933), kielitieteilijä, professori
Daggie Wallensköld-Lindeman (1905–1988), muotokuvamaalari, Axel Wallensköldin tytär
Erik Wallensköld, alk. Wallenius (1779–1846), senaattori, tuomari ja maaherra
Viggo Wallensköld (s. 1969), taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oldelamer

| Oldelamer |
| --- | --- |
 Oldelamerin sijainti.
 Oldelamer
 Koordinaatit: 52°52′23″N, 5°55′52″E 
Valtio:  Alankomaat
Provinssi:  Friisinmaa
Kunta:  Weststellingwerf
Hallinto:  
 – Asutustyyppi:  Kylä
Väkiluku:  213
Aikavyöhyke:  UTC+1
 – Kesäaika:  UTC+2
Postinumero:  8486
 
 www.oldelamer.info 
Infobox OKVirheellinen NIMI-arvo: 
Oldelamer (stellingwerfsiksi: Ooldelaemer, friisiksi: Aldlemmer) on asutuskeskus Weststellingwerfin kunnassa, Friisinmaalla, Alankomaissa. Se sijaitsee länteen kunnan keskuksesta, Wolvegasta. Asukkaita alueella on 213.
Linnuntietä Oldelamerista on matkaa..
..Oldetrijneen 1,1 kilometriä
..Nijetrijneen 2,2, kilometriä
..Sonnegaan 2,2 kilometriä
..Nijelameriin 2,9 kilometriä
..Nijeholtwoldeen 3,8 kilometriä
..Munnekebureniin 3,8 kilometriä
..Rotstergaastiin 4,3 kilometriä
..Wolvegaan 4,8 kilometriä
..Scherpenzeeliin 5 kilometriä
..Noordervenerboschiin 5,6 kilometriä
..Spangaan 6 kilometriä
Oldelamerissa toimii muun muassa julkinen peruskoulu (holl. openbare basisschool).
Alankomaalainen poliitikko Wesselius Marcus Houwing syntyi Oldelamerissa vuonna 1831.
Aiheesta muualla

Oldelamer.info (hollanniksi)
Dzeržinsk (Venäjä)

| Dzeržinsk Дзержи́нск |
| --- | --- |

 lippu:  vaakuna
 Nižni Novgorodin alue Venäjällä, alla kaupungin sijainti alueella
 Dzeržinsk
 Koordinaatit: 56°14′N, 43°27′E 
Valtio:  Venäjä
Subjekti:  Nižni Novgorodin alue
Väkiluku (2010):  240 742
Aikavyöhyke:  UTC+3 (MSK)
Suuntanumero(t):  +7 831 3
Rekisterikilpi:  52
Infobox OKVirheellinen NIMI-arvo: 
Dzeržinsk (ven. Дзержи́нск) on kaupunki ja kaupunkipiirikunta Nižni Novgorodin alueella, Okajoen varrella Venäjällä, 32 km miljoonakaupunki Nižni Novgorodista ja noin 400 km itään Moskovasta. Kaupungin asukasluku oli vuoden 2010 väestönlaskennassa 240 742 ja kaupunkipiirikunnan 251 016 henkeä. Jälkimmäinen sisältää kolme pienempää kaupunkityyppistä taajamaa ja runsas 5 000 maaseutuasukasta.
Kaupunki perustettiin 1920-luvulla ja tunnettiin aluksi nimellä Rastjapino, mutta nimettiin 1929 puolalaisen bolševikin ja Tšekan ensimmäisen johtajan Feliks Dzeržinskin mukaan.
Dzeržinsk on kemianteollisuuden keskus. Kaupunki oli Neuvostoliiton kemiallisten aseiden tuotantopaikka ja siten pitkään suljettu ulkomaailmalta. Kemiallisten aseiden tuotanto päättyi 1945, jonka jälkeen jätteet haudattiin tehtaiden kaatopaikoille. Nykyisin teollisuuden omistaa NORSI ja siihen on investoinut saksalainen Wella AG.
Kaupunki on Guinnessin ennätysten kirjan mukaan maailman saastunein ja keskimääräinen elinikä jää siellä miehillä 42:een ja naisilla 47:ään ikävuoteen.
Dzeržinskin merkittävin maamerkki ovat tiedemies Vladimir Šuhovin suunnittelemat kaksi 128 metristä hyperboloidosta tornia Okan rannassa.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Väkiluku | 1939 | 1959 | 1970 | 1979 | 1989 | 2010 |
| Dzeržinsk | 103 000 | 164 000 | 221 000 | 257 100 | 285 800 | 240 742 |
Neuvostoliitossa järjestettiin väestönlaskenta 1926, 1939, 1959, 1970, 1979 ja 1989 sekä Venäjän federaatiossa 2002 ja 2010.
Ilmakuva kaupungin keskustasta.
Majakovskin aukio.
Torni Okajoen rannalla.
Aiheesta muualla

Kuvia tai muita tiedostoja aiheesta Dzeržinsk (Venäjä) Wikimedia Commonsissa
Hallinnollinen keskus: Nižni Novgorod

Arzamas | Balahna | Bogorodsk | Bor | Gorbatov | Gorodets | Dzeržinsk | Knjaginino | Kstovo | Kulebaki | Lukojanov | Lyskovo | Navašino | Pavlovo | Pervomaisk | Perevoz | Šahunja | Sarov | Semjonov | Sergatš | Tškalovsk | Uren | Vetluga | Volodarsk | Vorsma | Vyksa | Zavolžje
Nižni Novgorodin alue
Asım Pars

| Asım Pars> Henkilötiedot |
| --- | --- |
Koko nimi:  Asım Pars
Syntynyt: 1. huhtikuuta 1976 Kalesija, Bosnia ja Hertsegovinan ST, Jugoslavia
Kuollut: 23. syyskuuta 2024 (48 vuotta)
Kansalaisuus:   Turkki /  Bosnia ja Hertsegovina
Koripalloilija
Pelipaikka:  Sentteri
Pituus:  211 cm
Paino:  105 kg
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Asım Pars (1. huhtikuuta 1976 Kalesija, Bosnia ja Hertsegovinan ST, Jugoslavia – 23. syyskuuta 2024) oli turkkilainen koripalloilija. Pars edusti Turkin maajoukkuetta yksissä MM- ja kaksissa EM-kilpailuissa saavuttaen EM-hopeaa vuonna 2001. Seuratasolla hän edusti turkkilais- ja venäläisseuroja voittaen kolme maan mestaruutta ja yhden cup-mestaruuden.
Elämä ja urheilu-ura

Pars edusti Turkin miesten maajoukkuetta vuoden 2002 MM-kilpailuissa sekä vuosien 1999 ja 2001 EM-kilpailuissa. Turkin koti-EM-kilpailuista 2001 maa saavutti hopeaa. Seurajoukkueuransa Pars teki turkkilais- ja venäläisseuroissa. Hän voitti Turkin mestaruuden Ülkerissä vuonna 1998 ja Tofaş Bursassa vuosina 1999 ja 2000. Tofaşissa hän voitti vuonna 2000 myös Turkin cup-mestaruuden.
Elvis Merzļikins

| Elvis Merzļikins |
| --- | --- |

Henkilötiedot
Syntynyt: 13. huhtikuuta 1994 (ikä 30) Riika, Latvia
Kansalaisuus:   Latvia
Jääkiekkoilija
Lempinimi:  The Latvian Elvis, Merzly
Pelipaikka:  maalivahti
Hanska:  vasen
Pituus:  191 cm
Paino:  85 kg
Seura
Seura:  Columbus Blue Jackets / Cleveland Monsters
Sarja:  NHL / AHL
Pelinumero:  30
Pelaajaura
Pääsarjaura:  2013–
Aik. seurat:  HC Lugano (NLA)
NHL-varaus:  76. varaus, 2014 Columbus Blue Jackets
KHL-varaus:  87. varaus, 2012 Dinamo Riika
Elvis Merzļikins (s. 13. huhtikuuta 1994 Riika, Latvia) on latvialainen jääkiekkomaalivahti, joka pelaa NHL-seura Columbus Blue Jacketsin organisaatiossa.
Ura > Seuraura

Merzļikins siirtyi kotimaastaan jo 15-vuotiaana Sveitsiin HC Luganon U17-junioreihin kaudeksi 2009–2010. Hän pelasi ensimmäisen miesten peleinä piipahdettuaan kaudella 2011–2012 Luganon A-nuorista lainalla Sveitsin kolmanneksi korkeimmalla sarjatasolla 1. Ligan HC Ceresiossa. Dinamo Riika varasi Merzļikinsin 87. pelaajana KHL:n varaustilaisuudessa 2012. Kaudella 2012–2013 hän toimi muutamissa otteluissa Luganon National League A -joukkueen luukkuvahtina, mutta ei saanut kuitenkaan peliaikaa. Merzļikinsillä on Sveitsissä vietettyjen juniorivuosien ansiosta niin sanottu Sveitsin pelaajalisenssi, joten hän ei vie paikkaa Luganon ulkomaalaiskiintiöstä.
Kaudella 2013–2014 Merzļikins pelasi ensimmäisen ottelunsa NLA:ssa, jossa hän lähinnä jakoi torjuntavastuun Daniel Manzaton kanssa. Merzļikins pelasi liigassa 22 runkosarja- ja yhden pudotuspeliottelun. Hänet valittiin kauden päätteeksi NLA:n parhaaksi tulokkaaksi. Merzļikins pelasi kauden aikana myös Luganon A-nuorissa ja hän torjui kevään 2014 pudotuspeleissä kolme nollapeliä.
Columbus Blue Jackets varasi Merzļikinsin kolmannella kierroksella 76. pelaajana NHL:n varaustilaisuudessa 2014. Kaudella 2014–2015 hän jatkoi edelliskauden tapaan lähinnä Manzaton kakkosmaalivahtina ja hän pelasi 22 runkosarja- ja yhden pudotuspeliottelun.
Toukokuussa 2019 Merzļikins solmi vuoden mittaisen sopimuksen Columbus Blue Jacketsin kanssa.
Huhtikuussa 2020 Merzlikins solmi kahden vuoden jatkosopimuksen Columbus Blue Jacketsin kanssa.
Syyskuussa 2021 Merzlikins teki Blue Jacketsin kanssa viisivuotisen ja yhteensä 27 miljoonan dollarin arvoisen jatkosopimuksen, joka astuu voimaan kun Merzlikinsin edellinen sopimus päättyy kauden 2021-2022 jälkeen.